တင်စိန် (ပထဝီဝင်)

ကိုယ်ရေးဖြစ်စဉ် 
ဆရာ ဦးတင်စိန်ကို အဘ ဦးဘဲလူနှင့် အမိ ဒေါ်စောရှင်တို့မှ ၁၉၄၆ ခုနှစ်၊ နိုဝင်ဘာလ ၂ ရက်နေ့တွင် မွေးဖွားခဲ့သည်။ မွေးဇာတိမှာ ရန်ကုန်တိုင်း၊ ဒလမြို့နယ် ဖြစ်သည်။ ဒလမြို့နယ်၊ ညောင်ကုန်း မြူနီစပါယ်ကျောင်း၊ ဒလမြို့ အစိုးရတန်းမြင့်ကျောင်း၊ ဗဟို စံပြ အစိုးရ အထက်တန်းကျောင်းတို့တွင် ပညာ သင်ကြားခဲ့သည်။

၁၉၆၄ ခုနှစ်တွင် ကာကွယ်ရေး ဝန်ကြီးဌာန၊ ပစ္စည်း ဝယ်ယူမှု ညွှန်ကြားရေး ဝန်ရုံးတွင် အောက်တန်းစာရေး အဖြစ် အမှုထမ်း ခဲ့သည်။ ၁၉၆၅ ခုနှစ်တွင် သိမ်ဖြူ သစ္စာ ကောလိပ် အလွတ်ပညာကျောင်းမှ တက္ကသိုလ်ဝင်တန်း အောင်မြင်သည်။ ၁၉၆၉-၇၀ တွင် လုပ်သားများ ကောလိပ်မှ ပထဝီဝင် အဓိက ဘာသာဖြင့် ဝိဇ္ဇာဘွဲ့ ရရှိခဲ့သည်။

၁၉၇၂ ခုနှစ်တွင် မြန်မာ့ ဆိုရှယ်လစ် လမ်းစဉ် ပါတီ ဌာနချုပ်၊ စာပြုသင်တန်း ၁/၇၂ သို့ တက်ရောက်ခဲ့ပြီး ၁၉၇၃ ခုနှစ်တွင် လုပ်သားပြည်သူ့ နေ့စဉ် သတင်းစာ၌ ဆောင်းပါးများ စတင် ရေးသား၍ စာပေလောကသို့ ဝင်ရောက်ခဲ့သည်။ ကြေးမုံ၊ ဗိုလ်တထောင်၊ မြန်မာ့အလင်း သတင်းစာများတွင် ၁၉၈၈ ခုနှစ် အထိ ဆောင်းပါးပုဒ်ရေ ၃၀၀ ကျော် ရေးသားခဲ့သည်။

၁၉၇၂ ခုနှစ်တွင် ဒလမြို့နယ်၊ သတင်းထောက် အဖြစ် လုပ်ကိုင်ရင်း မြဝတီ၊ ဖြူနီညိုပြာ၊ လူငယ်ဂျာနယ်၊ ဝတ်မှုံ၊ တိုင်းရင်းမေနှင့် သင့်ဘဝ မဂ္ဂဇင်းတို့တွင် ဆောင်းပါးများ ရေးသာခဲ့သည်။ ၁၉၆၅ ခုနှစ်မှ ၁၉၇၃ ခုနှစ် အထိ လူငယ် ကြီးပွားရေး ကလပ်တွင် စာကြည့်တိုက်မှူး အဖြစ် ဆောင်ရွက်ခဲ့သည်။ ၁၉၈၇ ခုနှစ်မှ ၈၈ ခုနှစ် အထိ မောင်ကောင်းမြင့်နှင့် တွဲ၍ သတင်းကမ္ဘာ စာစောင်ကို စီစဉ် ထုတ်ဝေခဲ့သည်။ ၁၉၈၉ ခုနှစ်မှ ၁၉၉၁ ခုနှစ် အထိ ဒလမြို့နယ်၊ ခြောက်နံပါတ် ရပ်ကွက် အမက (၃) တွင် မူလတန်းပြ ဆရာ အဖြစ် တာဝန် ထမ်းဆောင်ခဲ့သည်။ ၁၉၉၁ ခုနှစ်တွင် ဘဝတက္ကသိုလ် စာပေတိုက်၌ အလုပ်ဝင်ကာ နွယ်နီ မဂ္ဂဇင်းတွင် အယ်ဒီတာ အကူအဖြစ် ဆောင်ရွက်ရင်း နိုင်ငံတကာ ဆောင်းပါးများ ရေးသားခဲ့သည်။ ၁၉၉၄ ခုနှစ်တွင် အယ်ဒီတာ၊ ၁၉၉၈ ခုနှစ်တွင် တာဝန်ခံ အယ်ဒီတာ အဖြစ် ၂၀၀၆ ခုနှစ်၊ ဇန်နဝါရီလ အထိ ဆောင်ရွက်ခဲ့သည်။ ၂၀၀၆ ခုနှစ်၊ ဇွန်လတွင် မြန်မာတိုင်း(မ်) ၌ ဘာသာပြန် အရာရှိ အဖြစ် စတင် တာဝန် ထမ်းဆောင်ရင်း ယနေ့ထိ စာပေများ ရေးသားလျက် ရှိသည်။

 ရေးသား ပြုစုခဲ့သော စာအုပ်များ 
 ပါလက်စတိုင်းအရေးအခင်းမှသဲထိတ်ရင်ဖိုဖြစ်ရပ်များ (၁၉၇၅ ဧပြီ ၊ ချစ်ကြည်ရေးစာပေတိုက်)
ကမ္ဘာ့ အချက်အလက် အဘိဓာန် (ငါးဦးစုပေါင်းရေး / တည်းဖြတ်)(၁၉၇၇ ၊ နန်းဒေဝီစာပေ) 
ကမ္ဘာ့နိင်ငံရေးမြေပုံ (၂၀၀၁  စက်တင်ဘာ ၊ MyanmarHeritage)
သောမတ်(စ်) အယ်(လ်)ဗာ အက်ဒီဆင် လျှပ်စစ်ခေတ်ကို တီထွင်ခြင်း  (၂၀၀၃ ဒီဇင်ဘာ ၊ မြန်မာ့ရတနာစာပေ)
အောင်စိတ်၊အောင်မြင်သူ၊အောင်မြင်ရေးနည်းလမ်းများ။ (၂၀၀၆ မတ် ၊ မြန်မာ့ရတနာ)
ဘာကိုတွေးတွေးဆန့်ကျင်ဘက်တွေးပါ (၂၀၀၈ ဖေဖော်ဝါရီ ၊ စာပေလောကစာအုပ်တိုက်)
ဝီကီလိခ်အတွင်းရေး (၂၀၁၂ မတ် ၊ The bookhouse စာပေ)
ဖေ့စ်ဘွတ်ခ်သက်ရောက်မှု (၂၀၁၃ ၊ The bookhouse စာပေ)
မာတင်လူသာကင်း ဂျူနီယာ (၂၀၁၇ သြဂုတ် ၊ သားနဲ့သမီးစာအုပ်တိုက်)
စိတ်တည်ငြိမ်မှုဖြင့် ဘဝအောင်မြင်ရေး (၂၀၂၀ ဇူလိုင် ၊ စာပေလောကစာအုပ်တိုက်)
အမေရိကန့်နဲ့တရုတ်ဆက်ဆံရေး (၂၀၂၁ ဒီဇင်ဘာ ၊ ပဉ္စဂံစာအုပ်တိုက်)
အာဖဂန်နစ္စတန်နိုင်ငံမှာ ဆင်နွဲခဲ့တဲ့အမေရိကန်ရဲ့စစ်ပွဲ (၂၀၂၂ မတ် ၊  Plastic Rainbow Book Publication)
ယူကရိန်းရဲ့ရုရှားလောင်းရိပ်အောက်ကလွတ်မြောက်ရေးကြိုးပမ်းမှု (၂၀၂၂ ဧပြီ ၊  Plastic Rainbow Book Publication)
ယူကရိန်းသမ္မတ ဗိုလိုဒိုင်မီယာ ဇီလင်စကီး၊ ကမ္ဘာ့အန္တရာယ်အကြီးဆုံးလူသား (ရုရှားနိုင်ငံရဲ့ နျူးကလီးယားလက်နက်တွေကို ကိုယ့်စိတ်ကြိုက် သုံးနိုင်ခွင့်ရှိတဲ့ ပူတင်ရဲ့ အကန့်အသတ်မဲ့အာဏာ) (၂၀၂၂ ဇူလိုင် ၊ Plastic Rainbow Book Publication)
ချစ်တီး။ (၂၀၂၄ ဖေဖော်ဝါရီ ၊ ပဉ္စဂံစာအုပ်တိုက်)
သဘာဝစာစဥ် (၁ မှ ၇)။ (၂၀၂၄ ဇွန် ၊ ပဉ္ဂံဂံစာအုပ်တိုက်)
ကမ္ဘာကိုပြောင်းလဲစေခဲ့သောတီထွင်မှုများ (၁ မှ ၅) (၂၀၂၅ သြဂုတ်လ ၊ ပဉ္စဂံစာအုပ်တိုက်)
ပြန်ကြားရေးနှင့် ပြည်သူ့ ဆက်ဆံရေး ဦးစီးဌာန စာတည်းအဖွဲ့မှ စုဆောင်း ပြုစုပြီး၊ ရွှေဟင်္သာ စာအုပ်တိုက်က ၂၀၀၈ စက်တင်ဘာမှာ ပထမအကြိမ် ပုံနှိပ် ဖြန့်ချိခဲ့တဲ့ 'နှစ်ဆယ်ရာစု မြန်မာ စာရေးဆရာများနှင့် စာစုစာရင်း (ပဉ္စမတွဲ)' 

 ကိုးကား 

ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ